ઇડીના જણાવ્યા પ્રમાણે એનડીટીવીએ વર્ષ 2000ની મધ્યમાં નેધરલેન્ડ્સમાં એનડીટીવી બીવી નામની કંપની ખોલી હતી અને બાદમાં મોરેશિયસ અને બ્રિટનમાં પણ આ કંપનીની સબ-કંપનીઓ શરૂ કરી હતી. બ્રિટનમાં કંપનીનું નામ એનડીટીવી નેટવર્ક્સ પીએલસી જ્યારે મોરેશિયસમાં એનડીટીવી મોરેશિયસ મીડિયા અને એનડીટીવી વર્લ્ડવાઇડ મોરેશિયસ લિમિટેડ એવા નામ રાખ્યા હતા. આ ઉપરાંત 1378 કરોડ રૂપિયાની લેવડ-દેવડ સંબંધી માહિતી આરબીઆઇ સમક્ષ આપવામાં ગલ્લાં-તલ્લાં કરાયા હતા તેમ જ કંપનીના શૅર્સની ફાળવણી પણ મોડેથી કરાઇ હતી.